
KAPTOL VRHBOSANSKI 
KREKOVA 5, SARAJEVO: 


Apostolstvo sv. Ćirila i Metoda 
pod zaštitom Preblažene Djevice Marije. 


Prošle godine 1927. u prvoj polovini mjeseca 
listopada održana je u Zagrebu običajna biskupska 
konferencija. I sa ove biskupske konferencije poslan 
je Svetoj Stolici izvještaj o radu konferencije. Na ovaj 
izvještaj prispio je od Svete Stolice odgovor, u kojem 
su istaknute ove važne smjernice za nas: 

>Pergite igitur tam sacra coepta, ea qua soletis 
alacritate, pro viribus urgere; uti enim noscitis, ni- 
hil esse Jesu Christi Vicario gratius opportuniusque 
videtur, quam ut hae praecipue episcopalis muneris 
partes curentur; videlicet Actio Catholica, 
quam vocant, summoomnium consensu 
promoveatur; Opus PropagandaerFidei 
omni ope adjuvetur; pietas in augu- 
stum Eucharistiae Sacramentum, coe- 
tibus opportunis habitis, refoveatur; 
ac demum, quod apud Vos maximae est 
opportunitatis, consociatio illa, guam 
Apostolatum Ss. Cyrilli et Methodii 
nuncupanit, majus in dies incremen- 
ium capiat« 

Iza ovih smjernica Svete Stolice drago mi je 
ovdje odmah istaknuti, da naše Vrhbosanske dekan- 


ske konferencije jednako nastoje i djeluju baš u smi- 
slu ovih smjernica, koje idu za nutarnjim kršćan- 
stvom i obnovom vjerskoga života u našem narodu. 
U našim posljednjim dekanskim konferencijama mi 
se upravo sa svom dušobrižničkom gorljivosti zauzi- 
mamo za Katoličku Akciju u nas. Mi promi- 
čemo što samo možemo više i rad Misijskog Sa- 
vezaSvećenikaAimisijskirad Društva 
zaŠirenjeVjere (DŠV) u poganskim zemljama. 
Mi nastojimo i oko Oltarskog Društva, kojim 
se promiče spasonosna euharistijska akcija i po- 
božnost u narodu. Uvedeno je u našu nadbiskupiju 
iApostolstvo sv. Ćirila i Metoda (AGM), 
koje je za nas, kako eto kaže Sveta Stolica, osobito 
prikladno. 

I želi Sveta Stolica, da Apostolistvo sv. Ćirila i 
Metoda među našim vjernicima što više poraste i 
uznapreduje, >ut majus in dies incremen- 
tum capiati«. 

U nadbiskupiji Vrhbosanskoj, prema župničkim 
izvještajima na dekanskim konferencijama, postojalo 
je još otprije u nekim župama Apostolstvo sv. Ćirila 
i Metoda. Ali je, nažalost, samo kukavno životarilo. 
Pa smo lani na desetoj dekanskoj konferenciji za- 
ključili da sustavno poradimo na raširenju Apostel- 
stva sv. Ćirila i Metoda, da AĆM postane sastavni dio 
našega dušobrižničkog rada. 

Izvještaj, što sam ga nekidan primio od našega 
diecezanskog ravnatelja o radu u ovoj godini za Apo- 
stolstvo sv. Ćirila i Metoda, pokazuje — zašto da to 
ne kažem? — vrlo slab odziv i rad, a prema tome i 
vrlo slab rast i rod. Moramo dakle iznova, sa pouzda- 
nim pogledom u Boga, uprijeti i podignuti sile, jer 


Apostolstvo sv. Ćirila i Metoda može i mora da nam 
krene naprijed i uspije uz pomoć Božju. Ako ima 
kakvih poteškoća i zapreka, poteškoće su zato, da se 
svladaju, a zapreke, da ih rušimo. 

Sve napokon ovisi o nama dušobrižnicima. O 
našem radu u dubinu. O žaru i apostolskoj iskri u 
našim svećeničkim srcima. Ako mi nismo dosta za- 
grijani i oduševljeni za jednu stvar, onda ona si- 
gurno neće naprijed na onome mjestu, gdje smo po- 
stavljeni za dušobrižnike. A ne možemo biti zagrijani 
za nešto, u što još nismo dovoljno upućeni. Moramo 
znati što hoćemo. Zato je od prijeke potrebe, da se 
što bolje upoznamo sa svim onim društvima i organi- 
zacijama, što nam ih kao dužnost nalaže savremeni 
kurz dušobrižnički. Pa neka nas samo sa tim savre- 
menim kurzom dušobrižničkim upozna ljubav prema 
Bogu i bližnjemu! I naša pobožna svećenička mo- 
litva neka nam otvori duše i srca naših vjernika! 1 
naša dušobrižnička srca neka ta sveta molitva na- 
hrani nepokolebljivim pouzdanjem u Boga, pouzda- 
njem, koje mirno i ustrajno, hrabro, odvažno i si- 
gurno ide prema svojim svetim ciljevima! Prema 
ciljevima obnove svega u Kristu. I naš rad na ovoj 
obnovi, na preporodu i spasavanju besmrtnih ljud- 
skih duša, neka se samo uvijek vrši i obavlja sub 
specie aeternitatis! Pod vidom vječ- 
nosti. Ništa drugo ne smijemo imati pred očima. 
Moramo imati u svom dušobrižničkom radu pred oči- 
ma kao jedini ciljslavu Božju, kako to kaže Apo- 
stolsko pismo Sv. Oca Pija XI. k jubilejskoj proslavi 
sv. Ćirila i Metoda od 18. veljače 1927. Sv. Ćiril i 
Metod, kaže Sv. Otac, imali su u svom apostolskom 


radu >pred očima kao jedini cilj slavu 
Božjuć« | 

Mi dušobrižnici, koji smo, kao i sv. Pavao Apo- 
stol, >segregatiin Evangelium Dei« oda- 
brani za Evanđelje Božje (Rim. 1, 1.), mi 
se moramo upravo obradovati Apostolstvu sv. Ćirila 
i Metoda, koji su bili naši veliki Apostoli i Evanđe- 
listi. Njihovo evanđeosko apostolstvo najbolji nam je 
uzor u našem dušobrižništvu sub specie aeternitatis. 


U Apostolstvu sv. Ćirila i Metoda tako se lijepo 
spaja baš ono, što nam toliko pomaže danas u dušo- 
brižništvu. Spaja se u njemu vjerski i narodni 
momenat. Ovo je Apostolstvo već u svom zametku 
popularno. 1 ako je popularno, izvađeno iz duše i 
srca našega naroda, onda ono mora da imadne u 
nas i suradnika i uspjeha. 


Ali mi svećenici moramo biti apostoli kao i 
sv. Ćiril i Metod. Lani na Velehradskom kongresu 
najviše se je nama svećenicima na srce stavljala ova 
opomena: >Budi sam apostol!« Neka bude u 
tebi duh Ćirilov, koji raznosi ideju crkvenog jedin- 
stva! Neka bude u tebi duh Metodov, koji radi za tu 
svetu ideju! 

Budimo sami apostoli! Apostoli molitve i djelo- 
tvorne ljubavi. Molitve i milostinje. >Molitva i 
milostinja,« rekao je biskup Slomšek, »jesu 
ona dva krila, na kojima leti evan- 
đeoski glas po svoj zemlji« A jedno je i 
drugo tako uzorno, lako i jednostavno uvedeno i 
uređeno u našem Apostolstvu sv. Ćirila i Metoda. 

Dužnosti članova Apostolstva sv. Ćirila i Me- 
toda ne mogu da budu manje i lakše. 


Pen ME 


1. Članovi mole svakidan na nakanu Apostolstva 
1 Očenaš i 1 Zdravomariju sa dodatkom: Presveta 
Djevice Marijo, moli za nas! Sveti Ćirile i Metode, 
molite za nas! 

2. Članovi doprinose najmanje #4 dinara na mje- 
sec (6 dinara na godinu). Siromašni članovi dopri- 
nose koliko mogu, i ne prestaju biti članovi Apostol- 
stva, ako, u svojoj skrajnoj oskudici, obavljaju samo 
propisane molitve. Molitva je glavno. Bez molitve 
ništa. To je načelo. 

3. Članovi svećenici prikazuju svake godine ba- 
rem jednu sv. misu na nakanu Apostolstva, za nje- 
gove žive i mrtve članove. Preporučuje se, da se sv. 
misa služi dne 5. srpnja na blagdan sv. Ćirila i 
Metoda. 
Za tako neznatne dužnosti daje sv. Crkva pre- 
mnoge i prevelike milosti. 

Oprosti su ovi: Uz obične uvjete (sv. ispovi- 
jed, sv. pričest, molitva na nakanu Sv. Oca Pape) 
dobivaju članovi Apostolstva potpuni oprost 

1. na dan primanja ili upisa, 

2. na blagdan sv. Ćirila i Metoda dne 5. srpnja 
ili u osmini, 

3. na blagdan Bezgrješnog Začeća B. D. Marije 
dne 8. prosinca ili u osmini, 

4. na Bogojavljenje, 

5. na praznik sv. Mihovila Arkanđela, 

6. na blagdan sv. Josipa, 

7. na svaki praznik svetih Apostola, 

8. u svakom mjesecu jedan dan, što ga sami 
odaberu, 

9. u smrinom času, ako barem srcem skrušeno 
zazovu Ime Isusovo. 


Nepotpuni oprost od 100 dana dobivaju čla- 
novi za propisanu molitvu i za svako dobro djelo na 
nakanu Apostolstva. 

Sve ove oproste podijelio je Papa Pijo XI. dne 
11. ožujka 1926. 

Za članove Apostolstva čita se sva- 
ke godine više stotina svetih misa. 

S. P. Pius PP. XI. die 11. Martii 1926. haecece 
concessit privilegia sacerdotibus sodalibus ACM: 

1. Facultatem benedicendi unico signo Crucis 
objecta sacra cum applicatione Indulgentiarum Apo- 
stolicarum. 

2. Facultatem applicandi Crucifixis unico signo 
Crucis indulgentias Viae Crucis pro illis, qui non 
possunt propter legitimum impedimentum hoc pium 
exercitium peragere in ecclesia. 

3. Facultatem imponendi scapularia sub unica 
formula, de consensu Ordinarii. 

(Rescr. S. Rituum Congr. ddto 23. Martii 1927. 
concessit insuper Beatissimus Pater sodalibus ACM 
expresse: »facultatem  benedicendi ac imponendi, 
servatis ritibus ab Eeclesia praescriptis, scapularia 
Passionis N. D. Jesu Christi, Immaculatae Conceptio- 
nis B. Mariae Virginis, Ss.mae Trinitatis, B. Mariae 
Virginis Perdolentis, B. Mariae Virginis a Monte Car- 
melo, ab Apostolica Sede approbata, ac facultatem 
imponendi scapularia, de quibus supra, absque in- 

scriptionis onere in album confraternitatis.«) 

4. Facultatem applicandi Crucifixis indulgentias 
in hora mortis lucrandas ab iis, qui eos devote oseu- 
laverint vel tetigerint. 


oo 


5. Privilegium altaris quatter in hebdomada ćan- 
cessum personaliter omnibus sacerdotibus adscriptis 
piae Unioni. Paja 

6. Facultatem omnibus adseriptis subdiaconis, dia- 
conis et sacerdotibus anticipandi Matutinum et Lau- 
des Officii Divini statim post meridiem. 

Ovolike milosti, što ih daje sv. Crkva članovima 
Apostolstva sv. Ćirila i Metoda, pokazuju nam veli- 
činu ovoga Apostolstva u očima sv. Crkve. 32h 

Ono je veliki revnitelj Apostolstva sv. Čirila i 
Metoda, slovenski župnik Jakov A1 jaž, pribivao na 
međunarodnom kongresu za istočno bogoslovlje, što. 
se držao u Ljubljani od 12. do 15. srpnja 1925. Kad 
je saslušao krepku besjedu o Apostolstvu sv. Ćirila i 
Metoda, uskliknuo je taj 80godišnji župnik u sav 
glas: >To je nekaj velikega!«< Pobožni i gor- 
ljivi triglavski župnik rekao je samo ono, što je 1Z- 
rekla toliko puta sv. Crkva. 

Veličina Apostolstva sv. Ćirila i Metoda vidi se 
osobito iz njegove savremene apostolske svrhe. Svrha 
mu je ova: 1. ujedinjenje svih Slavena u 
jednoj vjeri, u vjeri i ljubavi sv. CL 
rila i Metoda; 2. briga za katolike ras. 
tresene među inovjercima, to jest briga 
za našu diasporu; 8. briga za vjerski ži. 
vot u svim našim katoličkim krajevi 
ma, to jest nutarnja misija među našim 
danas katoličkim svijetom. 

Prema tomu imamo u Apostolstvu sv. Ćirila i 
Metoda daljnu i bližnju svrhu. ' Ka 

Daljna je njegova svrha, da bi se svi Slaveni 
ujedinili u jednoj pravoj vjeri i Crkvi. To jećirilo- 
metodska ideja, koju danas toliko i svakom 


prilikom promiče i preporučuje naš Sv. Otac Pijo Xi. 
I u spomenutom Apostolskom pismu od 18. veljače 
1927. naš Sveti Otac ovako ističe svetu cirilometodsku 
ideju: >0, kad bi svi Slaveni pobožno opetovali i 
poslušno vršili ono, što je sv. Ćiril na samrti od Boga 
molio: Gospodine Bože, koji si stvorio sve anđeoske 
redove i netjelesne sile, koji si razapeo nebo i učvr- 
stio zemlju, uvećaj svoju Crkvu mnoštvom, i sve pri- 
kupi u jedinstvo mišljenja, te izabrane ljude učini 
složnima u Tvojoj istinitoj vjeri i u pravom ispovije- 
danju, te udahni u njihova srca, da čuju riječ Tvo: 
“pa da se pripašu na dobra djela i čine ono, što je 
Tebi po volji.« 

No naši su sveti Apostoli Ćiril i Metod išli još i 
za tim, da među samim katolicima Slavenima što 
ljepše procvate vjera i katolički život. I to je bližnja 
svrha Apostolstvu sv. Ćirila i Metoda. Religiozna 
obnova našega katoličkog Svijeta. 

U ovu bližnju svrhu spada ponajprije briga za 
našu katoličku diasporu, u kojoj je i naša Vrhbosan- 
ska nadbiskupija. Jasno je kao sunce, da se moramo 
brinuti za ovu diasporu na svaki način. To je upravo 
naše dušobrižničko polje. I tako Apostolstvo sv. Ći- 
rila i Metoda jest Apostolstvo za nas >maximaco 
opportunitatis«, kako kaže Sveta Stolica; jest 
Apostolstvo, koje će nam puno valjati i u pomoć nam 
Priteći u našem mučnom dušobrižništvu. Što je, re- 
cimo, Nijemcima Društvo sv. Bonifacija (Bonifazius- 
verein), to je eto nama Apostolstvo sv. Ćirila i Me- 
toda. A kako veliku i požrtvovnu i jaku akciju raz- 
vija Društvo sv. Bonifacija za njemačku katoličku 
diasporu! Kako ogromne žrtve doprinose njemački 
katolici za obraćenje protestanata! Vidio sam to na 


svoje oči, kad sam nedavno boravio u nekim nje- 
mačkim diasporskim krajevima. Njemački katolici 
imaju dobro na pameti onu opomenu sv. Pavla Apo- 
stola: »Ako li se tko za svoje, a osobito za domaće 
ne brine, odrekao se je vjere i gori je od nevjer- 
nika.« (1. Tim. 5, 8.). Treba da se i mi držimo ove 
apostolske opomene u našem Apostolstvu sv. Ćirila 
i Metoda. 

Sa prošle biskupske konferencije poručio nam je 
naš Episkopat i ovo: »Samo se po sebi razumije, da 
Društvo za Širenje Vjere ne smije da bude i da radi 
ma uštrb Apostolstva i obratno u nijednoj župi. Gdje 
je moguće, neka svećenstvo promiče jedno i drugo. 
Gdje je pak to nemoguće, neka se, prema iz- 
ričitoj želji Svetoga Oca Pija XL, među 
slavenskim vjernicima na prvom m j e- 
stu radi oko proširenja Apostolstva.« 

U bližnju svrhu Apostolstva sv. Ćirila i Metoda 
ulazi i briga za katolički život među našim svijetom. 
To je tako zvana katolička nutarnja mi- 
sija, koju njemački katolički organizatori nazivaju 
i>Bijelim Križem« po onom bijelom križu, što 
je utisnut u svetu Hostiju. Bijeli Križ za bijele po- 
gane! A koliko tih bijelih modernih pogana ima već 
na sve strane i u našem narodu! I to nesamo po gra- 
dovima, već, nažalost, i po selima. I mnogi danas 
naši seljaci ne izvršuju redovito svojih vjerskih du- 
žnosti. Ne idu k svetoj misi, ne primaju svetih sa- 
kramenata, ne svetkuju kako treba dan Gospodnji i 
ostale zapovjedne blagdane. Sjede eto »u sjeni smrti“. 
Dekristijanizacija napreduje i među nama na svo 
strane. I krivovjerje tako se lako uvlači danas među 
naš svijet, pa i u pučke slojeve. Nema nutarnjega i 

produbljenoga kršćanskog života u našem narodu. 
Nema pravoga duševnog zdravlja i jakosti. Nema 
duha i značaja. Tolike weć duše upravo gnjiju u 
vjerskom nehaju. 

Jasno nam je dakle svima, da je potrebno obra- 
ćati nesamo pogane po Africi i Aziji, nego da imamo 
pune ruke slična dušobrižničkog posla i u svojoj 
vlastitoj domovini. I tu je eto jedno široko polje na- 
šega Apostolstva. I to je naše danas poslanje u 
Apostolstvu sv. Ćirila i Metoda. I nećemo sigurno 
moći dovoljno utjecati na rastavljenu braću svoju, 
ako oni na nama katolicima ne ugledaju lijep skup 
svetih i kreposnih kršćanskih izgleda. Valja nam 
prednjačiti u svetom kršćanskom djelu.  >N eka 
vide dobra djela i slave Oca«, kaže naš 
Spasitelj (Mat. 5, 16.). A za ova dobra djela, za re- 
kristijanizaciju modernih pogana među nama, ire- 
bamo mnogo revnih i gorljivih apostola. I trebamo 
mnogo svete molitve. Svagdanje svete molitve. Pa to 
sve potražimo i nađimo u Apostolstvu naših svetih 
Apostola! 

A neka u tu svrhu članovi Apostolstva sv. Ćirila 
i Metoda uzmu na sebe i onu Svjetsku Moli- 
tvenu Osminu za sjedinjenje rastavljenih kršća- 
na i za ulaz nekatolika u Katoličku Crkvu. Treba 
svakako da upoznamo naš puk i s ovom Molitvenom 
Osminom. Ona se obavlja od 18. do 25. siječnja, to 
jest počinje sa praznikom Stolice sv. Petra i svršava 
na praznik Obraćenja sv. Pavla. Ovu je Molitvenu 
Osminu uveo g. 1908. u Americi anglikanski unijski 
i misijski časopis >The Lampe« (Svjetiljka). Odmah 
su se priključili Molitvenoj Osmini i mnogi katolici. 
Iza dvije godine prigrli katoličku vjeru P. Paul, iz- 

davatelj časopisa »The Lampe«, a s njim i sva družba 
njegova. Sv. Otac Pijo X. odobrio je i blagoslovio ovu 
Molitvenu Osminu. A dne 25. veljače 1916. Papa Bo- 
nedikt XV. posebnim je Apostolskim breveom podi- 
jelio Molitvenoj Osmini potpuni oprost uz obične 
uvjete. Potpuni dakle oprost dobivaju svi oni, koji 
kroz osam dana od 18. do 25. siječnja mole ovu pro- 
pisanu molitvu: 

Da svi budu jedno, kaošto ti, Oče, u meni i ja u tebi; 


da i oni tako u nama budu jedni: da vjeruje svijet, da si me 
ti poslao. (Iv. 17, 21.). 


V. Ja tebi kažem: ti si Petar. 
R. I na toj stijeni sazidat ću Crkvu svoju. 
Pomolimo se. 

Gospodine Isuse Kriste, koji si rekao svojim Apostolima: 
Mir vam ostavljam, mir svoj dajem vam, ne gledaj na grijehe 
naše, nego na vjeru Crkve svoje, i nju po svojoj volji milo- 
stivo utvrdi u miru i jedinstvu! Koji živiš i kraljuješ po sve 
vijeke vijekova. Amen. 

Za svaki dan među Molitvenom Osminom dobiva 
se nepotpuni oprost od 200 dana. 

Naš Episkopat u svojoj zajedničkoj okružnici od 
18. listopada 1927. preporučuje, neka se svečano slavi 
ova Svjetska Molitvena Osmina i neka se upotrebi 
za raširenje Apostolstva sv. Ćirila i Metoda. Ovako 
se veli u toj okružnici: »Veoma zgodno vrijeme za 
svečane akademije, tečajeve i predavanja o Apostol- 
stvu jesu dani Svjetske Molitvene Osmine, koja se 
drži po čitavom svijetu od 18. do 25. siječnja svake 
godine. Neka se kod te prigode najviše sabiru članovi 
i milodari za Apostolstvo sv. Ćirila i Metoda.« 

U istoj okružnici kaže se i ovo: >»Pozivamo go- 
spodu profesore fakulteta i bogoslovskih učilišta, vje- 
roučitelje, odgojitelje muške i ženske mladeži, da neo 


ad 


propuste nijedne zgode, te pouče povjerenu im mla. 
dež o Apostolstvu i o ćčirilometodskoj ideji. Neka 
češće potiču svoje učenike, da i oni budu revni širi- 
telji te ideje. To osobito stavljamo na srce dukevni- 
cima bogoslovskih i dječačkih sjemeništa. Neka se 
blagdan Bezgrješnog Začeća i blagdan Krista Kralja 
osobitim načinom iskoriste za promicanje ćirilome- 
todske ideje Da svi budu jedno i ideje Mir 
Kristov u Kraljevstvu Kristovu, jer je 
Neoskvrnjena Djevica naročita Zaštitnica Apostolstva, 
a za Mir Kristov u Kraljevstvu Kristovu radili su i 
umrli naši prosvjetitelji sv. Ćiril i Metod.« 

Ovdje ću nešto da spomenem, što je na veliku čast 
našima najmlađima. I što je doista prekrasan izgledi 
nama starijima od naših najmlađih. U izvanrednom 
broju »Travničkog Smilja« od 19. ožujka 1928. pro- 
čitao sam nešto, što je već rad u dubinu. Pročitao 
sam ovo: 

»Naša (t. j. sjemenišna) Kongregacija od Bez- 
grješnog Začeća osnovala je dne 22. XI. 1927. po- 
sebnu sekciju, koja ima da se brine za to, da se 
Apostolstvo sv. Ćirila i Metoda sačuva i unaprijedi 
u našem sjemeništu. Da nam bude rad još ugodniji 
i za ovako uzvišenu svrhu što korisniji, odlučili smo 
zamoliti drugove po svim sjemeništima, ne bi li mo- 
gli zajednički štogod učiniti. U današnjim prilikania 
činilo nam se, da će najlakše i najbolje biti, ako se 
udružimo u molitvi za sveto crkveno jedinstvo, 
da bi se tako želje našeg Episkopata ostvarile šio 
prije i što potpunije. O tome smo pisali u 1. i 2. br. 
>»Smilja«, a osim toga smo još napose i potanje pisali 
i svima našim drugovima. Predložili smo im, da 
bismo se dne 27. III, na praznik sv. Ivana Dama- 

scenskog, koga i rastavljena braća veoma poštuju, 
složili u molitvi, da to bude naš skromni sjemenišni 
Molitveni Dan za sveto crkveno jedinstvo. I 
to bi bilo za ovu školsku godinu. Do godine mogli 
bismo to udesiti na praznik kojega drugog od istočnih 
svetaca. Mi se čvrsto nadamo, da će ovi veliki sveti 
Oci mnogo učiniti, te se što prije ujedini ono, što je 
bilo jedno u njihovo vrijeme. Ovdje iznosimo, koja 
će sve sjemeništa ove godine sudjelovati u Molitve- 
nom Danu za sveto jedinstvo. Iznosimo ih redom, 
kako su nam se javljala: Split, Maribor, Zagreb, Su- 
botica, Bunarbaša i naše. U svemu 6. Sva su ova 
sjemeništa oduševljeno javila, da će dne 27. III. za 
sveto katoličko jedinstvo u duhu okružnice naših 
biskupa prikazati sv. misu, sv. pričest. i svete pohode 
Presvetomu. Maribor će to spojiti sa svečanom pro- 
slavom 5Ogodišnjice svoga sjemeništa 27. III. Zagreb: 
će 25. III. imati klanjanje čitav dan na tu nakanu i 
svečanu akademiju, a 27. III. izvršit će čisto moli- 
tveni dio programa. I mi ćemo, kao i braća u Za- 
grebu, dne 27. III. svršiti molitveni dio, a 25. IIi. 
imat ćemo u čast sv. Ivanu Damascenskom svečanu 
akademiju. — Molimo svu velečasnu gospodu sveće- 
nike, osobito sve naše seniore, da bi nas i sve dru- 
gove, s kojima smo se udružili u Molitveni Dan, dne 
27. III. u svetoj misi preporučili Gospodinu, ne bismo 
li po zagovoru sv. Ivana Damascenskog i prema želji 
naših biskupa svi zajedno postali revnim širiteljima 
Apostolstva sv. Ćirila i Metoda.« 

Ovaj uprav apostolski odziv i zahvat naše mla- 
dosti dira nas u srce, donosi nam utjehu i radost, i 
potiče nas, nas starije potiče, da se i mi sa svom du- 
šom svećeničkom odazovemo glasu Svetog. Oca i na- 

šeg Episkopata, pa da svi na svome mjestu što 
življe poradimo za uzvišeno Apostolstvo sv. Ćirila i 
Metoda, u kojem je život vrhunaravne ljubavi, život 
pun ljubavi prema bližnjemu i ljubavi prema Bogu. 
A ta božanstvena ljubav mora napokon da privuče 
duh naših pučkih slojeva. 

>U svaku našu župu, veli naš Episkopat 
u svojoj zajedničkoj okružnici od 16. listopada 1926., 
»treba da se ovo Apostolstvo uvede. [I 
svaki svijestan katolik treba da se 
začlani u Apostolstvo sv. Ćirila i Me- 
toda Napose svećenstvo treba da u 
ovu izrazito apostolsku akciju uloži 
sve svoje sile.« 

Završavam ovaj svoj letimični prikaz o Apostol- 
stvu sv. Ćirila i Metoda zaključkom, da se u smi- 
slu ovoga prikaza u nedjelju 8. srpnja 
o. g rekne propovijed u svim erkvama 
nadbiskupije Vrhbosanske. U toj ćirilo- 
metodskoj propovijedi neka se što toplije i jedno- 
stavnije pozove sav naš katolički svijet, muško i 
žensko, mlađi i stariji, učeni i neuki u Apostolstvo 
sv. Ćirila i Metoda. Nesamo katolički radnik i seljak, 
već i intelektualac katolik neka se pozove u ovo emi- 
nentno naše Apostolstvo, u kojem je eto tako lijep i 
otvoren put, koji vodi natrag Kristu i Crkvi. Članove 
upisuje domaći župnik, odnosno njegov namjesnik, 
u posebnu knjigu članova Apostolstva sv. Ćirila i 
Metoda. 

U ovom Apostolstvu imamo se čemu svi naučiti 
od svete braće Ćirila i Metoda. U spomenutom Apo- 
stolskom pismu o jubilejskoj proslavi sv. Ćirila 
ovako nam govori Sveti Otac Pijo XI.: 

>Od preblažene braće sv. Ćirila i Metoda neka 
se uči svećenstvo, kao i redovnički muževi i Bogu po- 
svećene djevice, provoditi nevin i posve čist život, 
te ga svega posvetiti promicanju spasenja duša. Kr- 
šćanske obitelji neka se nauče držati i braniti zakone 
nerazrješivog braka i kršćanskog odgoja djece. Na- 
pokon svi Kristovi vjernici, kojegagod staleža oni 
bili, bilo poljodjelci i seljaci, bilo obrtnici, bilo bo- 
ljari i državni prvaci, bilo književnici i naučenjaci ili 
učitelji znanosti, bilo činovnici, koji po dužnosti na- 
stoje o općem blagostanju, svi neka se nauče slu- 
žiti pravednosti i ljubavi, ako hoće, da se Kristov mir 
povrati među narode i među građane jednoga istog 
naroda, i da im tako domovina iz dana u dan sve to 
bujnije cvate. Nije Nam doduše nepoznato — da se 
poslužimo riječima Pape Leona XIII. — kako brojne 
i velike poteškoće stoje na putu. Pogotovu, kad ima 
i previše takovih, koji namjeravaju zadržati i širiti 
zablude onih, što ostaviše vjeru primljenu od sv. Ći- 
rila i Metoda. Ali spasenju bližnjih treba 
odvažno služiti, ine ustručavati se ni 
odkakvanaporauobranijedinstvaka- 
toličke vjere. Štaviše, treba, kako je to isti 
Papa Lčon XIII. spomenuo, da se one, koji, nala- 
zeći se izvan katoličkog jedinstva, a ipak još časte i 
štuju ova dva sveta muža, nastoji sklonuti na želju 
za slogom i sjedinjenjem sa ovom Apostolskom Sto- 
licom time, da promisle, kako je neumjesno biti ra- 
stavljen od zajednice s njoin, koju su kao Majku i 
Učiteljicu poštovali oni, što ih i sami priznavaju za 
svoje učitelje u vjeri.« 

I tako smo se dosta jasno upoznali sa Apostol- 
stvom sv. Ćirila i Metoda i sa njegovom zadaćom i 


svrhom. Vidjeli smo, da je to Apostolstvo doista kra- 
sno, korisno i potrebno društvo. Pa stupimo zaio 
svi u ovo Apostolstvo i nastavimo u njemu rad sv. 
Ćirila i Metoda! Što jače, brojnije i revnije bude 
Apostolstvo sv. Ćirila i Metoda, to će silnije i ure- 
đenije biti legije vojnika Kristovih za sveto jedinstvo 
Kraljevstva Božjega na zemlji, to će se više štovati 
sv. Giril i Metod, Apostoli prave vjere i crkvenog 
jedinstva. 

Ono su na grobu sv. Ćirila u Rimu, u bazilici 
sv. Klementa, pobožni Rimljani danju i noću palili 
uljenice svjetiljke. Nad grobom sv. Ćirila u Rimu 
dao je biskup Strossmayer naslikati sliku njegovu i 
brata mu sv. Metoda. Nad grobom sv. Ćirila u vječ- 
nom Rimu i nad grobom sv. Metoda na svetom Ve- 
lehradu u Moravskoj upalimo i mi u svom srcu luč 
prave i žive vjere! I ova vjera neka se nikada ne 
utrne u nama! Naša katolička vjera i naš po toj 
vjeri život neka svijetli i onima, koji su se rastavili 
od nje! Neka im pomogne, da nađu put natrag k je- 
dino pravoj Crkvi Kristovoj! Naš život neka bude 
živa slika života sv. Ćirila i Metoda! Neka naša ra- 
stavljena braća u našem jedinstvenom, svetom, ka- 
toličkom i apostolskom životu ugledaju Onu, koja je 
Una, . Sin Catholica et Apostolica! 

